### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA DD

Hvad vil vi gerne opnå? Hvorfor stilles forslaget?

Lea Rasmussen skal sikre, at der gennemsnitligt set i en kommune ikke er mere end henholdsvis tre vuggestuebørn og seks børnehavebørn pr. pædagogisk ansat. Dette er lovbestemt af Folketinget. I [adresse] har vi ambitionen, men svært ved at leve op til den.

Børn og Unge har i samarbejde med Borgmesterens Afdeling gennemført en analyse af minimumsnormeringer. Analysen viser, at budgettet inden for de kommende år ikke længere kan dække de forventede udgifter til minimumsnormeringer på kommuneniveau. Det skyldes primært, at budgettet alt andet lige gradvist bliver mindre som følge af fællesbidraget fra den økonomiske politik i [adresse], hvor budgettet årligt reduceres med 0,375 pct.

Det er alvorligt, da det vil gå ud over mulighederne for at sikre nok voksne omkring vores børn i de aarhusianske institutioner.

I dag er hverdagen i forvejen presset og på institutionsniveau kan det være svært at mærke de nye normeringer. Mange af kommunens institutioner ligger da også over det fastsatte krav, når man ser på institutionsniveau. Undersøgelser fra BUPL viser ligeledes, at mange pædagoger oplever en hverdag, som er langt fra normeringerne. Eksempelvis oplever 2 ud af 3 af pædagogerne i dagtilbud i [adresse], at de i løbet af en arbejdsdag står alene med store grupper af børn. Det går ud over muligheden for at sikre omsorg og trivsel for det enkelte barn, ligesom det presser arbejdsmiljøet for den enkelte pædagog.

Derfor foreslår Danmarksdemokraterne

1) At dagtilbudsbudgettet fritages fra fællesbidraget

Forslaget foreslås finansieret ved øgede administrative besparelser i hele [adresse] samt ved brug af det forventede råderum.

Martin Mogensen

Byrådsmedlem, Danmarksdemokraterne

[adresse] d. 11. juni 2025.